b'\n_START_ARTICLE_\nSenojo kovotojo \xc5\xa1evronas\n_START_PARAGRAPH_\nSenojo kovotojo \xc5\xa1evronas (vok. Ehrenwinkel f\xc3\xbcr Alte K\xc3\xa4mpfer) - NSDAP specialus skiriamasis garb\xc4\x97s \xc5\xbeenklas (sidabrinis \xc5\xa1evronas) \xc4\xafvestas 1934 m. vasario m\xc4\x97n. Adolfo Hitlerio. Ne\xc5\xa1iotas ant de\xc5\xa1in\xc4\x97s rankov\xc4\x97s. B\xc5\xabdavo suteikiamas vadinam\xc5\xb3j\xc5\xb3 nacionalsocialist\xc5\xb3 "kovini\xc5\xb3 organizacij\xc5\xb3" (SS, SA ir kt.) nariams. Nuo 1942 m. \xc5\xa1evronas buvo skiriamas ir policijos, gaisrin\xc4\x97s ir technin\xc4\x97s pagalbos organizacij\xc5\xb3 nariams. _NEWLINE_Antrojo pasaulinio karo metu aliuminio ir aukso siuvin\xc4\x97jimas buvo pakeistas paprastesniais sidabro pilkos ir tamsiai geltonos medviln\xc4\x97s skirtukais. Pirmin\xc4\x97s formos \xc5\xa1evronai nuo to laiko naudoti tik \xc4\xafvairiuose paraduose.\n_START_SECTION_\nI\xc5\xa1vaizda\n_START_PARAGRAPH_\nAnt partin\xc4\x97s palaidin\xc4\x97s rankov\xc4\x97s si\xc5\xabdavo juod\xc4\x85 \xc5\xa1evron\xc4\x85, persi\xc5\xabt\xc4\x85 dviem sidabraspalviais (aliumininiais) si\xc5\xablais. SS daliniuose \xc5\xa1evron\xc4\x85 ant prad\xc5\xbeioje d\xc4\x97v\xc4\x97tos juodos uniformos (v\xc4\x97liau \xc5\xbeem\xc4\x97s pilkumo, dar v\xc4\x97liau - pilkai \xc5\xbealio munduro) sudarydavo trys lygiagre\xc4\x8dios galion\xc5\xb3 juostel\xc4\x97s. _NEWLINE_B\xc5\xabdavo naudojamas ir kitokios formos antsiuvas, kur\xc4\xaf sudarydavo galioninis \xc5\xa1evronas, prisi\xc5\xabtas ne tiesiogiai prie rankov\xc4\x97s, bet prie audeklinio trikampio (juodo, \xc5\xbeem\xc4\x97s pilkumo ar pilkai \xc5\xbealio, pagal uniformos, kuria buvo skirtas, spalvos) kampu \xc5\xbeemyn. _NEWLINE_1935 m. buvo \xc4\xafvesta \xc5\xa1evrono versija, skirta SS nariams, kurie buvo Vokietijos policijos ar vermachto veteranai. \xc5\xa0is \xc5\xa1evronas tur\xc4\x97jo sidabraspalv\xc4\x99 a\xc5\xa1tuonkamp\xc4\x99 \xc5\xbevaig\xc5\xbedut\xc4\x99 \xc5\xa1evrono viduje.\n_START_SECTION_\nTeis\xc4\x97 ne\xc5\xa1ioti\n_START_PARAGRAPH_\nTeis\xc4\x99 ne\xc5\xa1ioti \xc5\xa1evron\xc4\x85 gaudavo tik tie SS nariai, kurie \xc4\xaf NSDAP \xc4\xafstojo \xe2\x80\x9ekovos tarpsnyje\xe2\x80\x9c, iki momento, kai 1933 m. sausio 30 d. reichsprezidentas P. Hindenburgas paskyr\xc4\x97 A. Hitler\xc4\xaf Vokietijos reichskancleriu. _NEWLINE_Teis\xc4\x97 ne\xc5\xa1ioti senojo kovotojo \xc5\xa1evron\xc4\x85 buvo laikoma didele garbe, kadangi buvo paliudijimas, kad \xc5\xa1is asmuo i\xc5\xa1tikimas nacionalsocializmo id\xc4\x97joms ir tapo jo \xc5\xa1alininku, kol NSDAP netur\xc4\x97jo vald\xc5\xbeios ir priklausymas jai ne teik\xc4\x97 privilegij\xc5\xb3, o k\xc4\x97l\xc4\x97 nema\xc5\xbeai pavoj\xc5\xb3. _NEWLINE_V\xc4\x97liau teis\xc4\x99 ne\xc5\xa1ioti \xc5\xa1\xc4\xaf \xc5\xa1evron\xc4\x85 gavo ir Austrijos esesininkai, tap\xc4\x99 SS nariais iki 1938 m. an\xc5\xa1liuso, kai Austrijos esesininkai buvo persekiojami ir net internuojami specialiose stovyklose.'